Pakistani betaal glo duisende vir valse paspoort, huweliksertifikaat | Maroela Media
'n Senior beampte van die departement van binnelandse sake het Maandag in die hof verskyn nadat hy glo duisende rande betaal is om 'n valse paspoort, identiteitsdokument en huweliksertifikaat aan 'n Pakistani uit te reik.
Brig. Hangwani Mulaudzi, woordvoerder van die Valke, het gesê Elisha Matsipa (43) het in die Pretoriase hof vir kommersiële misdade verskyn. Hy is in hegtenis geneem nadat hy glo die valse dokumente aan Wahdat Hussain (30), 'n boorling van Pakistan, uitgereik het.
Hussain het Matsipa na bewering R23 000 vir die dokumente betaal.
Hussain wat twee weke gelede in hegtenis geneem is, was Maandag saam met sy medebeskuldigde in die hof. "Die saak in na 20 Julie uitgestel vir formele borgtogaansoek," het Mulaudzi gesê.
Snuif! Snuif! Ek ruik 'n muishond. Latynse naam is Xenofobis Africanis Vulgaris
Omtrent so 3 jaar gelede het daar 'n groep Pakistaners 'n haarsalon in die Laeveld oopgemaak (wil nie dorp se naam noem). Die koste vir 'n man se hare sny is 60% goedkoper as enige ander plek in die dorp, geen afsprake nodig, die plek is tot 19h00 oop, selfs Sondae en vakansie dae. Hier kry jy waarde vir jou geld. My standpunt is, Pakistaners is bereid om groot bedrae geld te betaal om deel van SA se aarbeidsmag te kan word terwyl 'n groot gedeelte van Suid Afrikaners dink hulle is geregtig op werk.
Ek wil my nie laat vertel dat dit die enigste buitelander is wat omkoopgeld vir SA burgerskap betaal het nie.
Ja, dis natuurlik nie 'n geisoleerde voorval nie. Die korrupsie word seker daagliks gepleeg, geoordeel aan al die Pakistanis en Bangladeshis in die land. So maand terug het 'n ouerige klaarblyklike Pakistani sy geboorte sertifikaat voor my by Binnelandse Sake afgehaal. Hy het eenvoudig gesê sy geboorte is nooit geregistreer nie. Die amptenare moes hom 'n sertifikaat gee. Dis blykbaar beleid. Hy kon nie eers Engels praat nie maar siedaar: nou is hy 'n SA burger